# Adalstein av England

### Fra Wikipedia, den frie encyklopedi

Adalstein Konge av England
Mangler bilde
Navn: | Æðelstān
Regjerte: | 924 – 939
Født: | ca. 895, Wessex
Død: | 27. oktober 939, Gloucester
Foreldre: | Edvard den Eldre og Egwina
Ektefelle‍(r): | Ingen
Barn: | Ingen

Adalstein av England (angelsaksisk: Æðelstān, moderne engelsk: Athelstan) ble født omlag 895 i Wessex i England og døde 27. oktober 939. Han ble gravlagt i klosteret Malmesbury Abbey i Wiltshire.

Han var konge av England i tidsrommet fra 924 til 939. Han var sønn til kong Edvard den eldre (moderne engelsk Edward the Elder). Edvard den eldre var i sin tur sønn av kong Alfred den store av Wessex.

Som konge av England etterfulgte Adalstein sin halvbror Ethelweard (904-924). Ethelweard døde i Oxford etter bare å ha vært konge i seksten dager. Det har blitt spekulert om Ethelweard ble drept etter ordre fra Adalstein. Uansett ble Adalstein konge den 17. juli 924.

Adalsteins mor het Egwina og var først kjent som ei fattig datter av en gjeter. Edvard den eldre ble forelsket i henne. Det ble derfor stilt spørsmåltegn om Adalstein rettslig kunne bli konge ettersom han ikke var blitt født innenfor ekteskap, og tillegg var morens ætt ikke god nok. Seinere ble moren skildret som «ei dame av adelsslekt».

### [rediger] Krigerkonge

Adalstein er ofte sett på som den første rettslige kongen av hele England. Han hadde militær framgang, og vant slag både over engelske rivaler og mot vikinger utenfra. Området han styrte ble utvidet til deler av Wales og Cornwall. Den største seieren kom i slaget ved Brunanburh i 937.

Selv om Adalstein gikk inn i flere allianser knyttet til familien, giftet han seg aldri og fikk ingen barn.

Adalstein døde i år 939 ved Gloucester. Halvbroren kong Edmund I av England etterfulgte ham.

## [rediger] Norsk forbindelse

Adalstein var fosterfar til den seinere kong Håkon den gode, også kalt Håkon Adalsteinsfostre, av Norge. Kong Håkon fikk en kristen oppdragelse av sin formynder, og forsøkte forgjeves å innføre kristendommen i Norge.

I de norske kongesagene, Heimskringla, ble Adalstein omtalt som «kong Adalstein». Egil Skallagrimsson og broren Tololv var leiesoldater i Adalsteins tjeneste. Da Torolv falt i et slag ble Egil svært morsk, forteller Egils saga, og den engelske kongen måtte blidgjøre ham med flere gylne gaver, foruten to kister med sølv som erstatning for brorens død.

Forgjenger: Ethelweard | Konge av England (ca. 924–939) | Etterfølger: Edmund I

Hentet fra «http://no.wikipedia.org../../../a/d/a/Adalstein_av_England_80f0.html»

Kategorier: Angelsaksiske monarker | Dødsfall i 939

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- Anglo Saxon
- Deutsch
- English
- Español
- Esperanto
- Français
- Italiano
- עברית
- ქართული
- Kernewek
- Lëtzebuergesch
- Magyar
- Nederlands
- 日本語
- Norsk (nynorsk)
- Polski
- Português
- Română
- Русский
- Suomi
- Svenska
- Українська